“Qonun doim biz bilan!”: Alisher Uzoqov ishtirokidagi rolik jahon rekordini yangilaydimi? (video)

Adliya vazirligi hamda O‘zbekiston yoshlar ittifoqi tomonidan 8-yanvar kuni tomoshabinlar e’tiboriga havola etilgan ijtimoiy videorolik —“Qonun doim biz bilan!” katta shov-shuvlarga sabab bo‘ldi. Bu haqda O‘zA xabar bermoqda.

Qonun ustuvorligini aks ettiruvchi mazkur rolik Yosh kinoijodkorlar kengashi va Kinematografiyani rivojlantirish markazi tomonidan ishlangan. Ushbu ijodiy ish ko‘plab milliy hamda xorijiy ommabop saytlar, ijtimoiy tarmoqlar orqali keng va tez tarqaldi.
E’tiborlisi, rolikni global tarmoqda tomosha qilish, unga fikr bildirish jarayoni davom etmoqda.
Atigi 3 kunda rolikni internetda yarim million foydalanuvchi tomosha qildi. Videorolik O‘zbekiston telekanallarda ham namoyish etilmoqda.